Qysh me përgatit tavë me patëllxhane dhe bamje?

				
			
Patëllxhane dhe bamje, jane nje kombinim super i shijshem sidomos per stinen e veres. Plot me vlera ushqyese, sot po ja u sjellim te gatuara ne tave. Idealja do te ishte te gatuheshin ne tave balte, e cila i jep nje shije te jashtezakonshme.

Racione: 4 persona
Kohë: 60 minuta
Vështirësi: mesatare



Perberesit

500gr bamje, te pastruara
500gr patellxhan, te prere ne feta gjatesore
1 qepe te madhe, te grire trashe
4 domate mesatare, te grira ne mikser
mish viçi i ziere paraprakisht (mund edhe ta pergatisni taven pa mish)
100gr djathe te bardhe, te therrmuar
disa feta domate
kripe
piper te zi te sapobluar
rigon te thate
majdanoz te fresket, te grire holle
vaj ulliri ekstra te virgjer
4 luge gjelle uthull

 
Qysh me përgatit tavë me patëllxhane dhe bamje?
Bamjet e pastruara i vendosim ne nje ene me uje te ftohte ku shtojme 2 luge gjelle uthull dhe i leme per 10-15 minuta. Te njejten gje bejme edhe me patellxhanet e prere ne feta per se gjati. Pasi ka kaluar kjo kohe, i shplajme bamjet nen uje te ftohte te rrjedhshem, i thajme mire dhe i kaverdisim lehtesisht me dy luge gjelle vaj ulliri ne zjarr mesatar duke i perziere shpesh. I heqim dhe i leme menjane.
Shplajme patellxhanet nen uje te ftohte te rrjedhshem, i thajme mire dhe i pjekim ne zgare te lyer me pak vaj ulliri derisa te marrin ngjyre nga te dyja anet. Si alternative mund edhe ti pjekim ne furre ose ti skuqim. I heqim dhe i leme menjane. Kaverdisim qepen ne vaj ulliri derisa te zbutet duke shtuar pak uje nese eshte e nevojshme. Shtojme domatet e reduktuara ne purè, e rregullojme salcen me kripe, piper te zi te sapobluar, majdanoz te fresket dhe e leme derisa te trashet pak.
Ne fund, shtojme edhe mishin e ziere. Shtrojme ne tave gjysmen e harxhes, hedhim bamje, shtojme gjysmen e mbetur te salces dhe siper vendosim fetat e patellxhaneve te pjekur. I sperkasim me kripe, pak rigon, copeza djathi te bardhe dhe pak vaj ulliri. Sipas deshires mund te vendosim edhe disa feta te holla domate per ti dhene me shume shije. E pjekim ne furre te parangrohur ne 200°C per rreth 30 minuta.


		
				